Modulaarinen+tuoterakenne

=Modulaarinen tuoterakenne=

Tuotteen modulaarinen tuoterakenne voidaan koostaa eri ajatusmallien avulla. Alla oleva tuoterakenteen jaottelu esittelee yleisimmät käytössä olevat mallit joilla tuoterakenteita voidaan muodostaa.

Ensimmäinen tuoterakenteen tyyppi on **kokoonpanoperusteinen modulaarisuus**. Se on yleisin ja vanhin tapa muodostaa modulaarinen tuoterakenne. Tässä mallissa tuote on jaettu moduuleihin tuotannossa valmistettaviin ja kokoonpantavien kokonaisuuksien perusteella. Tämän tyyppinen modulaarinen tuoterakenne vastaa erityisesti tuotannon tarpeisiin sekä tukee myös hankinnan ja huollon toimintaa.

Toinen modulaarinen tuoterakenne on **toimintopohjainen modulaarisuus** jossa tuote jaetaan moduuleihin tuotteen toimintojen perusteella. Tämä tapa palvelee erityisesti asiakasta ja myyntiä. Tämän tyyppinen modulaarinen tuoterakenne tukee myös tuotteen konfigurointia koska asiakas on yleisesti enemmän kiinnostunut tuotteen toiminnallisuudesta kuin tuotteen komponenteista. Modulaarisessa tuotearkkitehtuurissa toimintoja tekee yksi fyysinen osa (one-to-one mapping) kun taas modulaarisen vastakohdassa eli kiinteässä arkkitehtuurissa toimintoja tekee usea fyysinen osa.



Kolmas modulaarisen tuoterakenteen tyyppi on **platformiajattelu** jossa tuotteelle muodostetaan //platform// eli vakio-osa, johon toimintopohjaisen moduulijaottelun perusteella kootaan asiakasvarioituvat moduulit. Tämä toimintatapa vaatii yritykseltä erittäin pitkälle vietyä vakiontityötä jotta on osattu tunnistaa tuotevarianttien yhteiset ominaisuudet.

Enemmän tietoa modulaarisen tuoterakenteen teoriasta ja historiasta on tarjolla lähteenä käytetystä Timo Lehtosen [|väitöskirjasta].